Jakob Vik

Jakob Nilsson Vik (født 12. mars 1882 i Kvam, død 12. september 1960) var en norsk gårdbruker, meieribestyrer og politiker (B). Han var sosialminister fra 1931 til 1933, og satt også på Stortinget fra Hordaland fra 1928 til 1945.

Vik var utdannet fra Stend landbruksskule (1903) og Statens meieriskule i Brandbu (1906). Ved siden av arbeidet som gårdbruker på gården Vik i Kvam herad var han i en årrekke meieribestyrer, og var blant annet også formann i Hardanger Meieribolag og styremedlem i De Norske Melkeprodusenters Landsforbund.

Vik ble valgt inn i Kvam herredsstyre i 1919. I perioden 1922–1931 var han ordfører, og i 1928 ble han også valgt inn på Stortinget. Der satt han frem til 1945, først i Skog- og vassdragskomiteen, deretter i Finans- og tollkomiteen, Sosialkomiteen og Militærkomiteen.

Jakob N. Vik var Norges sosialminister fra 1931 til 1933 i regjeringene Kolstad og Hundseid.

 Referanser 

 Kilder 


 Eksterne lenker 


Kategori:Norske sosialministre
Kategori:Sp-statsråder
Kategori:Stortingsrepresentanter fra Sp
Kategori:Stortingsrepresentanter for Hordaland
Kategori:Stortingsrepresentanter 1928–1930
Kategori:Stortingsrepresentanter 1931–1933
Kategori:Stortingsrepresentanter 1934–1936
Kategori:Stortingsrepresentanter 1937–1945
Kategori:Ordførere i Kvam
Kategori:Sp-ordførere i Hordaland
Kategori:Personer fra Kvam kommune